เซี่ยงไฮ้คอมโพสิตปิดขยับขึ้น 0.29 จุด หลังตลาดอสังหาฯส่งสัญญาณชะลอตัว
เซี่ยงไฮ้คอมโพสิตปิดขยับขึ้น 0.29 จุด หลังตลาดอสังหาฯส่งสัญญาณชะลอตัว
18 ส.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ขยับขึ้นเล็กน้อย โดยดัชนีเซี่ยงไฮ้คอมโพสิตขยับขึ้น 0.29 จุด หรือ 0.01% ปิดที่ 3,268.72 จุด ภายหลังจากที่จีนได้เปิดเผยข้อมูลราคาบ้านในเมืองใหญ่ที่ส่งสัญญาณการชะลอตัวลง
สำนักงานสถิติแห่งชาติจีน (NBS) รายงานในวันนี้ว่า ตลาดอสังหาริมทรัพย์ของจีนยังคงส่งสัญญาณชะลอตัว โดยราคาบ้านในเมืองขนาดใหญ่อยู่ในระดับทรงตัว หรือมีการขยายตัวที่ช้าลง หลังจากที่รัฐบาลได้ใช้มาตรการควบคุมการซื้อบ้านอย่างเข้มงวด
NBS ระบุว่า จากการสำรวจราคาบ้านใน 70 เมืองใหญ่ประจำเดือนก.ค.พบว่า ราคาบ้านใน 15 เมืองมีการขยายตัวที่ช้าลง เมื่อเทียบกับช่วงเดียวกันของปีที่แล้ว